Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: a 9/2001. (XII. 20.) SZCSM rendelethez
Paragraph Index: 514

4. Az államigazgatási eljárás és az adott intézmény belső szabályainak megfelelően ügyviteli és ügyirat-kezelési feladatokat lát el, a hatáskörébe tartozó ügyekben eljár A szociális, gyermek- és ifjúságvédelmi ügyintéző legyen képes: — átlátni az államszervezet felépítését, felismerni a jogállamiság jellemzőit, — eligazodni a jogszabályok hierarchiájában, — ügyfelei érdekében az államigazgatás szabályainak és saját hatáskörének megfelelően eljárni, — értelmezni az önkormányzati törvényt és az önkormányzatokkal kapcsolatos jogszabályokat, — értelmezni a szociálpolitikai, családpolitikai és a gyermekvédelmi ellátásokra vonatkozó törvényeket és egyéb jogszabályokat, — betartani a fegyelmi, szabálysértési, polgári, büntető vagy egyéb eljárás kezdeményezésének jogi előírásait, — betartani az ügyiratkezelés eljárási rendjét és szabályait, — az eljárás során keletkezett idézéseket, értesítéseket, határozatokat, jegyzőkönyveket, fellebbezéseket, hatósági bizonyítványokat, igazolványokat, gyermekvédelmi és egyéb nyilvántartásokat, hivatalos iratokat, leveleket stb. szakszerűen megfogalmazni, elkészíteni és vezetni, — munkáját segítő formanyomtatványokat önállóan elkészíteni, — ügyfélforgalmi adatokat elemezni, statisztikai beszámolókat készíteni, — társintézmények és hatóságok megkeresésére környezettanulmányt készíteni, — elvégezni az adott intézményben jelentkező ügyintézői feladatokat, — szakszerűen vezetni az új gyermekvédelmi nyilvántartás rendszerét és adatlapjait, — figyelemmel kísérni az igényjogosult ellátását és a jogszabályban előírt időközönként, ellenőrizni a jogosultság fennállását; szükség esetén hatósági beavatkozásokat kezdeményezni, — fegyelmi, szabálysértési, polgári, büntető vagy egyéb eljárás kezdeményezéséhez adatokat szolgáltatni, — felismerni és betartani saját hatáskörét; döntéseiért szakmai felelősséget vállalni, — működtetni az intézmények feladatköréhez kapcsolódó adminisztrációs rendszereket, — rögzíteni saját munkaterületének legfontosabb adatait, — alkalmazni a legkorszerűbb informatikai rendszereket mind ügyiratkezelési, mind adatgyűjtési és adatszolgáltatási munkájában, — a számítógépen adatrögzítést, táblázatkezelést és szövegszerkesztést végezni, az iratkezeléshez kapcsolódó, valamint a szociális és gyámügyi igazgatásban használt programokat használni.

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes